झण्डै दुई घण्टा लामो फिल्ममा समाविष्ट हास्यरस मिश्रित संवाद र विभिन्न समयमा घट्ने परिस्थितिले दर्शकलाई फिल्म हेरूञ्जेल हसाउँछ। फिल्म दर्शक हसाउने मामिलामा सफल रहेको छ। ‘टाइमपास’ भए पनि फिल्म उम्दा भने होइन। फिल्म हेरिरहँदा ‘कबड्डी’ सिरिजको ह्याङओभर लाग्छ। यसमा पूर्ण रूपमा निर्देशक रामबाबु गुरूङ दोषी देखिन्छन्। जति मेहेनत उनको संवादमा देखिन्छ, निर्देशन उतिनै सपाट छ। निर्देशनमा उनको कुनै मेहनत देखिदैन। ‘कबड्डी’ फ्लेभरको साहारामा नै उनले आफूलाई सुरक्षित गराउन खोजेका छन्।
